NaiveNeuron/SloPal huggingface dataset:
Kažimír, Peter, podpredseda vlády a minister financií SR (2014-11-09):
No ja som začal pri pánovi Hraškovi aj pri ňom skončím. keď on hovoril v podstate o tom, aké čísla som tu odprezentoval. No ja si naozaj nemyslím, že Slovensko je nebo na zemi, ja si to nemyslím, ja len tvrdím, že to čo mám na starosti, a to, čo hovorí o parametroch verejných financií, je úplne v inom stave, ako sa snaží opozícia dva a pol roka podávať verejnosti. Nie je to žiadny armageddon, je to proste ťažká tŕnitá cesta smerom k vyrovnanému rozpočtu. A problém, s ktorým sa musíte vy, pán Hraško, vyrovnať, je to, že na zozname ste spolu naozaj s ľuďmi, ktorí napríklad sa nepýtajú na to, kto je majiteľom schránkovej firmy, ktorá sa nakŕmila na KONS-e, no taká je, CROSSCLIFF sa to tuším volalo, niekde vo Veľkej Británii. No skúste sa takisto na to opýtať. Systémovo vám odpoviem, pán Frešo. Vy by ste sa možno mohli opýtať na to svojich straníckych kolegov, kto tam je. Systémová odpoveď je na to tá, že minulý týždeň sme podpísali v Berlíne Protokol o automatickej výmene daňových informácií a zrušení daňového tajomstva. Tam 51 krajín sa stalo signatármi a sa dá dostať aj k tzv. beneficial owners. To znamená, to sú skutoční majitelia, za tým, neviem vám teraz odpovedať na to, či tá alebo oná krajina je na tom zozname. Slovensko na tom zozname je aktívne z rozhodnutia vlády aj môjho ako z hľadiska aktivity čiže, a začne to fungovať od roku 2017, bohužiaľ, z hľadiska času, vás, ale možno by ste mohli tým ľuďom, ktorí vám teda píšu, a vy im píšete, naozaj potvrdiť, že naozaj do cudzích vreciek žiadne euro ani cent v tomto prípade ani zo štátnej kasy, ani z účtu tej firmy alebo NGO neodišli. Skúste to urobiť.
P. Paška, predseda NR SR: (2007-06-26):
(Hlasovanie.) 126 prítomných, 97 za, 11 proti, 18 sa zdržalo. Tento prvý bod sme schválili.
Zmajkovičová, Renáta, podpredsedníčka NR SR (2013-02-13):
Takže dokončíme, pán poslanec, rozpravu.
Glváč, Martin, podpredseda NR SR (2016-11-25):
Ďakujem. Chce reagovať pán poslanec Marček? Nie je tomu tak. Pýtam sa, či sa chce niekto prihlásiť do rozpravy ústne. Jeden pán poslanec. Ukončujem možnosť prihlásiť sa do rozpravy. Pán poslanec Pčolinský. Nech sa páči. (Reakcia z pléna.) Vzdávate sa? (Reakcia z pléna.) Ukončujem týmto rozpravu. Vyhlasujem ju za skončenú. Pýtam sa, či pani ministerka chce zaujať stanovisko k rozprave.
Figeľ, Ján, podpredseda NR SR (2014-11-27):
Pán vicepremiér, nech sa páči.
Šefčík, Marek, poslanec NR SR (2023-02-09):
Som si všimol.
P. Paška, predseda NR SR: (2008-11-26):
(Hlasovanie.) 140 prítomných, 107 za, 7 proti, 26 sa zdržalo. Návrh sme schválili.
D. Lipšic, podpredseda vlády a minister spravodlivosti SR: (2005-12-06):
Keďže som sľúbil, že budem stručný, tak chcem svoj sľub dodržať, pán podpredseda, končím úvodné slovo.
V. Veteška, podpredseda NR SR: (2005-06-30):
Pán Mikuš, nech sa páči.
Laššáková, Jana, podpredsedníčka NR SR (2015-09-23):
Na vystúpenie pána poslanca s faktickými poznámkami páni poslanci Osuský, Petrák, Fronc a Kuffa. Končím možnosť prihlásiť sa s faktickými poznámkami. Nech sa páči, pán poslanec Osuský.
Sólymos, László, minister životného prostredia SR (2016-10-20):
Ďakujem pekne. Vážená pani poslankyňa, zavedenie bezplatnej prepravy vybraných kategórií cestujúcich od 17. 11. 2014 spôsobilo významný nárast cestujúcich osobnou železničnou dopravu. V roku 2015 bolo prepravených o 10 mil. viac cestujúcich ako v roku 2014. Ministerstvo dopravy aj v nadväznosti na zavedenie bezplatnej prepravy navyšuje počty vlakových kilometrov, to znamená počty vlakov, a tiež dochádza k posilňovaniu vlakov, to znamená k pridávaniu vozňov. Vzhľadom na to, aby nedošlo k situácii, že cestujúci využívajúci bezplatnú prepravu by v plnom rozsahu využili ponúkanú kapacitu vlakov, a teda platiaci cestujúci by sa nemali ako dostať do vlaku; a tiež z dôvodu zachovania istej kultúry cestovania bolo nevyhnutné prijať na vybraných diaľkových vlakoch tzv. kontingenty, čo sú limity cestujúcich, ktorí môžu v danom vlaku cestovať bezplatne. Ak je kontingent minutý, cestujúci, ktorý má záujem cestovať bezplatne, môže využiť nasledujúci vlak alebo v prípade, že sa nevyhnutne potrebuje prepraviť, môže si zakúpiť cestovný lístok. Zavedené opatrenie teda sleduje rovnomernejšie rozloženie cestujúcich využívajúcich bezplatnú prepravu do jednotlivých vlakov. Zavedenie bezplatnej prepravy v autobusoch nadväzujúcich na vlaky si vyžaduje dodatočné zdroje v štátnom rozpočte, ktoré v súčasnej dobe nie sú k dispozícii. Z tohto dôvodu sa ešte nepristupuje, nepristúpilo k realizácii tohto opatrenia. Ďakujem pekne.
A. Belousovová, podpredsedníčka NR SR: (2007-10-18):
Pán poslanec, máte slovo.
Bittó Cigániková, Jana, poslankyňa NR SR (2024-01-24):
Zuzi, ja ťa za tú krátku chvíľu, čo si v parlamente, mám úprimne veľmi rada. Ty si jeden zlatý, milý človek, úplne srdečný, fakt mám z teba skvelý pocit a len to ťa ospravedlňuje, že ty si túto koalíciu, počúvaj, počúvaj to teraz (povedané so smiechom), hej, že ty si ich vyzvala, aby čítali knihu, hej? (Povedané so smiechom. Smiech v sále. Reakcia z pléna.) Počkaj ja, ja len že, ja to chápem, lebo ty si akože fakt dobrosrdečná, ale teraz že si to zhrňme, že ty si vlastne odporučila ľuďom, ktorí napríklad nepoužívajú papier, ani keď čítajú, hej, len pripomínam, alebo, alebo popili, menej vládzu, pretože popili, tak ty, alebo takí, čo nás môžu tak akurát bozkávať všade, prípadne ľuďom, ktorí sú tvárami hoaxerskej scény vyslovene, alebo urobia 28 gramatických chýb, keď napíšu nejaké svoje vyjadrenie, ľuďom, ktorí jednoducho hrali Wimbledon a kvety na niekoho česť, na česť... jeho pamiatku, dávajú k, ku košu smetnému, tak týmto ľuďom ty odporúčaš prečítať si knihu a dúfaš, že to s nimi niečo urobí? No tak si fakt zlatá. Na druhej strane tu máme v tej koalícii aj ľudí, ktorí vedia veľmi dobre čítať, a oni už ani nepotrebujú čítať tieto knihy, lebo oni veľmi dobre vedia, čo robia. Ja nepochybujem o tom, že pán minister Susko alebo Šutaj Eštok, alebo mnohí ľudia z HLAS-u, ja osobne mám napríklad veľmi rada a považujem ho za naozaj kvalitného manažéra, pána Druckera, s ktorým som sa včera o tomto rozprávala (povedané so smiechom), ja nepochybujem o tom, že oni veľmi dobre vedia, čo robia, veľmi dobre to vedia, napriek tomu nemajú tú silu postaviť sa a povedať, že toto je zlé, že toto nerobme. A niektorí možno, pretože.. že sú slabí, niektorí možno preto, lebo, naopak, presne to takto chcú, ale napriek tomu si myslím, že fakt nikto z koalície čítať knihu nebude. Prepáč. Dúfam, že som ťa nesklamala.
Záborská, Anna, poslankyňa NR SR (2021-05-05):
Ďakujem pekne, pán predsedajúci, len celkom krátko. Je to, je to veľmi smutné, že pohotovostné služby sú kameňom úrazu na Slovensku viac ako 20 rokov. Tak ako hovorila kolegyňa Horváthová, nie sú to len pohotovostné služby zubných lekárov, ale aj lekárov všeobecných, detských a nakoniec aj lekární. Vieme, že aj tam sú obrovské problémy. Je tu otázka, či je pohotovostná služba súčasťou povinností lekára, ktorá vyplýva zo zákona, alebo nie je. Ak je, tak sú len dve možnosti. Poisťovne uhradia výkony vo výške a aby mohli lekári slúžiť aj pohotovostnú službu a bude to zahrnuté v platbe zdravotnej poisťovne, alebo zriaďovateľ – či už štát, alebo vyšší územný celok – zabezpečí, aby títo lekári mali dôstojnú odmenu. Ja si myslím, že aj toto je problém, ktorý je prejavom plátania fungovania zdravotníckeho systému na Slovensku proste desiatky rokov a ktorého dôsledkom je to, že zo Slovenska odchádzajú lekári a stredný zdravotný personál. Ja ďakujem mojim kolegom, že pripravili túto novelu zákona, ktorú skutočne veľmi rada podporím. A navrhujem, pán predsedajúci, aby sme hlasovali dnes o jedenástej. Ďakujem pekne.
Blaha, Ľuboš, podpredseda NR SR (2024-01-10):
Pani poslankyňa Jana Hanuliaková, nech sa páči.
P. Hrušovský, podpredseda NR SR: (2002-05-21):
(Hlasovanie.) 85 prítomných, 73 za, 3 proti, 8 sa zdržalo, 1 nehlasoval. Návrh sme schválili. Ďalší návrh. P. Števček, poslanec: Ospravedlňujem sa, kolegyne a kolegovia, že som to trošku poprevracal. Teraz budeme hlasovať druhý raz o pridelení návrhu zákona jednotlivým výborom. Predseda Národnej rady rozhodol prideliť návrh zákona po prvé Ústavnoprávnemu výboru Národnej rady Slovenskej republiky, po druhé Zahraničnému výboru Národnej rady Slovenskej republiky a po tretie Výboru Národnej rady Slovenskej republiky pre kultúru a médiá ako výboru gestorskému.
Hrnčiar, Andrej, podpredseda NR SR (2019-12-03):
Pán podpredseda Bugár.
Paška, Pavol, doterajší predseda NR SR (2010-07-08):
Vážené kolegyne, kolegovia, ešte raz blahoželám všetkým novým poslankyniam a poslancom v V. volebnom období a teraz vás poprosím o kratučkú prestávku, pán prezident a členovia vlády odídu z rokovacej sály. (Odchod prezidenta SR Ivana Gašparoviča z rokovacej sály v sprievode predsedu NR SR Pavla Pašku.) (Potlesk.) (Krátka prestávka.) (Po prestávke.)
Mičovský, Ján, poslanec NR SR (2014-02-12):
Ďakujem za slovo. Ak by sme mali zvoliť nejaký slovník poslanca a dali by ste mi otázku, aké dva kľúčové slová považujem za dôležité, tak ma tak napadlo, že by som povedal tieto dva: miera a dovidieť, dve, my Zvolenčania máme niekedy problém, dve pivá, dva pivá, tak ďakujem. Miera v tom, do akej miery máme byť zodpovední svojim politickým šéfom a do akej miery máme zodpovedať svojmu úsudku a svedomiu pri hlasovaní, pri predkladaní, pri rozhodovaní o správe tohto štátu. A dovidieť a dovidieť na to, čo spôsobíme naším hlasovaním, našimi návrhmi, našimi rozhodnutiami. Miera a dovidieť, myslím si, že ak uplatníme tieto dva slovíčka, dovolím si povedať zo základnej abecedy poslanca, aj pri návrhu pána poslanca Hlinu v tomto konkrétnom prípade o novelizácii zákona o ochrane prírody a krajiny, tak sa musíme rozhodnúť úplne jednoznačne. Niet o čom sa sporiť, má pravdu. Ďakujem.
Heger, Eduard, poslanec NR SR (2019-06-24):
Ďakujem veľmi pekne za doplnenie. Áno, tá diskriminácia je tu na viacerých miestach a veľmi dobre, že si doplnila vlastne aj to, že musí byť ten rodič zamestnaný dva roky, čo mi opäť príde, že to dieťa dopláca na svojho rodiča, ak strieda častejšie zamestnanie, čo môžu byť rôzne príčiny. Vieme, že sa to deje. Tak v takom prípade to dieťa je vlastne trestané, čo mi príde opäť nezmyselné. Ak teda chceme podporiť tie deti a chceme dať tento nástroj alebo chcete dať teda tento nástroj rodičom do rúk, tak im ho dajte a nepodmieňujte to ďalšími podmienkami, ako sú dva roky u jedného zamestnávateľa a podobne. Však pokiaľ ten človek pracuje, keď ste si to tak vymysleli, tak to nekomplikujte, lebo zase len diskriminujete, vnášate tam zbytočne prvky diskriminácie a nehovoriac o tom, čo si aj spomenula, čo som vlastne aj ja spomenul, je to, že sú, sú vyňaté tie deti, ktoré nie sú športovo nadané, ale sú nadané nejakým iným spôsobom. Ďakujem.
Borguľa, Martin, poslanec NR SR (2020-07-14):
Len chcem k pánovi Kamenickému, že nemusíte nám pripomínať naše sľuby. Verte mi, s Jednotou dôchodcov Slovenska sme v intenzívnom kontakte a naozaj robíme maximum, úplné maximum pre to, aby trináste dôchodky boli vyplácané. Ony už mohli byť vyplácané dlhé roky, ale boli prijaté teda až na poslednú chvíľu. Na nás je teraz, aby sme aj v týchto ťažkých časoch zabezpečili to, že dôchodky trináste vyplatené aj budú. A verte, strana SME RODINA urobí maximum pre to, aby tieto dôchodky vyplatené aj naozaj boli. Ďakujem.
Danko, Andrej, predseda NR SR (2017-02-02):
Pristúpime k rokovaniu o bodoch 26 a 27, ku ktorým bude zlúčená rozprava. Je to druhé čítanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov a ktorým sa dopĺňa zákon č. 181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov . Návrh zákona má tlač 304. Spoločná správa výborov má tlač 304a. Druhým bodom je druhé čítanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 180/2014 Z. Z. o podmienkach výkonu volebného práva a o zmene a doplnení niektorých zákonov v znení neskorších predpisov a ktorým sa mení zákon č. 181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov . Návrh zákona je uverejnený ako tlač 305. Spoločná správa výborov má tlač 305a. Dávam slovo poslancovi Martinovi Nemkymu, aby za skupinu poslancov návrhy zákonov odôvodnil.
Laššáková, Jana, podpredsedníčka NR SR (2015-05-06):
Ďakujem pekne, pán spravodajca, zaujmite miesto určené pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa hlási niekto do rozpravy ústne. Nie je tomu tak. Vyhlasujem rozpravu za skončenú. Pán minister, chcete niečo uviesť k tomu? Neprihlásil sa nikto do rozpravy, takže, ale až chcete zareagovať, nech sa páči.
P. Paška, predseda NR SR: (2009-06-24):
Tento návrh sme neschválili.
Laššáková, Jana, podpredsedníčka NR SR (2015-05-27):
Pán poslanec Jarjabek, nech sa páči, s faktickou poznámkou.
Zmajkovičová, Renáta, podpredsedníčka NR SR (2012-06-28):
Ďalším prihláseným do rozpravy je pán poslanec Štefanec. Nech sa páči.
Novotný, Viliam, poslanec NR SR (2014-04-01):
Pán predseda, dajte, prosím, hlasovať o tom, že Národná rada Slovenskej republiky v súlade s rozhodnutím predsedu Národnej rady prerokuje predmetný zákon v druhom čítaní.
Pellegrini, Peter, predseda NR SR (2015-12-02):
S reakciou na faktické, pán poslanec Hlina.
Hrnčiar, Andrej, podpredseda NR SR (2016-10-19):
Prosím, prezentujme sa a hlasujme. (Hlasovanie.) Prítomných 141, za 111, proti 13, zdržalo sa 17. Konštatujem, že sme návrh schválili. Pristúpime k tretiemu čítaniu o tomto návrhu zákona. Otváram rozpravu v rámci tretieho čítania. Hlási sa niekto do rozpravy? Nie je tomu tak. Vyhlasujem rozpravu za skončenú. Pristúpime k hlasovaniu o návrhu zákona ako o celku.
R. Rafaj, poslanec: (2008-10-28):
A pokiaľ ste taký expert na drogy, tak viete, že to povedal jeden bradatý pán, že náboženstvo je najväčšie ópium ľudstva, kresťanský demokrat.
M. Fronc, poslanec: (2009-09-09):
Druhá poznámka k pánovi poslancovi Jasaňovi. Žiaľbohu odišiel, ale predsa len musím povedať. Viete, keď som ja nastupoval za ministra, tak v novembri prvý problém, čo som mal, som musel riešiť, že či a odkiaľ zoženiem peniaze na to, aby bolo na platy učiteľov. A nastupoval som po ministrovi, ktorý je, by som povedal, z vašej strany, lebo SDĽ-ka sa stala súčasťou strany SMER. Ale ja nie som márnomyseľný, a preto znova zopakujem to, čo povedal kolega Brocka. Osvojte si ten návrh a ja vám garantujem, že KDH zaň zahlasuje. Ja si myslím, že je v prospech našich detí a v prospech vôbec nášho vzdelávacieho systému. A ešte jedna poznámka. Ja to skúsim predsa len trošku aj odľahčiť, pretože v kuloároch som také čosi začul, že dávam žltý autobus a že to je žltá farba, že to má niečo spoločné s KDH. Vy viete dobre, že všetky autobusy, ktoré zatiaľ takto fungujú vo svete, majú žltú farbu. Preto som aj ja v návrhu zákona, pretože to je celosvetovo zavedené, navrhol žltú farbu. Ale ak toto má byť problém, páni kolegovia zo strany SMER, ak navrhnete, aby bola červená farba tých autobusov, no tak ja vám garantujem, že mi to prekážať nebude a napriek tomu za ten návrh zákona budeme hlasovať. Ďakujem pekne.
Sulík, Richard, predseda NR SR (2011-06-17):
Dámy a páni, pozdravujem, prajem pekný deň a poprosím, aby ste sa dostavili do rokovacej miestnosti, čoskoro začneme s 19. schôdzou Národnej rady. (Dlhá pauza.) Panie poslankyne a páni poslanci, na návrh troch poslaneckých klubov ešte predtým, ako otvorím schôdzu, budeme mať prestávku do 12.20 hodiny. Ďakujem pekne. (Prestávka.) (Po prestávke.)
M. Číž, podpredseda NR SR: (2009-12-08):
Pán navrhovateľ, po obede máme dva návrhy pána ministra Jahnátka, potom je ten návrh mandátového a imunitného výboru a potom by sme pokračovali vaším návrhom zákona. Príjemné poludnie, príjemný obed všetkým, dobrú chuť. Ďakujem. Spravodajca mal byť pán poslanec Lebocký. (Prerušenie rokovania o 12.00 hodine.) (Pokračovanie rokovania o 14.00 hodine.)
V. Veteška, podpredseda NR SR: (2004-03-16):
Pán poslanec Novotný, nech sa páči, máte slovo.
S. Kahanec, poslanec: (2009-04-17):
Hovorili ste o pravej tvári opozície. Napriek tomu fakty v čase, keď táto koalícia (terajšia opozícia) robila opatrenia, preukázali, že bol prudký nárast hrubého domáceho produktu, a teda že bol aj nebývalo veľký rozvoj hospodárstva. U vás je to trošku ináč. A myslím si, že je len otázkou času, kým občania dostatočne spoznajú pravú tvár súčasnej koalície. A myslím, že vy ako vládna koalícia sa o to aj dostatočne snažíte. Napríklad predraženými tendrami na ministerstve dopravy, 6 mld. hore-dole, použijeme radšej drahší tender, netransparentným nástenkovým tendrom na ministerstve výstavby, kde sa jedná o 3,6-miliardovú kauzu a pri ktorom pán premiér čakal pol roka na to, aby ho to presvedčilo, že je potrebné odvolať ministra. Urobili ste to aj šrotovným, ktoré prinieslo hlavne prínos pre cudzie krajiny, nie pre Slovensko. Zabezpečili ste akurát zadlženie ľudí práve v období krízy, kým oni potrebujú predovšetkým to, aby nestrácali svoju robotu. A myslím si, že vrcholom a zlatým klincom, ktorý ste dali, je výmena ministra Januška za jeho nástupcu, ktorý bol v rozhodujúcej miere zodpovedný za tento tender. Ďakujem.
K. Sárközy, poslankyňa: (2009-02-12):
Pani poslankyňa Gibalová, súhlasím s tým, čo ste povedali. Áno, určite tu bude teraz skupina, keď sa prijme táto novela zákona, ktorá nebude môcť pracovať v týchto sociálnych podnikoch a určite súhlasím s tým, že je to skupina ľudí, pre ktorých by tieto sociálne podniky mali vznikať. A ja by som sa rada spýtala, čo je to legitímna povinnosť každého poslanca chodiť do terénu a vysvetľovať zákony. A ešte na tú poznámku, že sú to len útržky, ja som bola prekvapená, že niečo také tu odznelo, pretože ja som doslova čítala § 50 zo zákona o zamestnanosti, aby som nebola obvinená z toho, že nepoznám ten zákon, alebo hovorím z nich len útržok. Presne som čítala § 50b, bod 1, ktorý sa týka práve týchto sociálnych podnikov. Tak, keď už neveríme zákonu, ktorý je platný a ktorý máme pred sebou alebo v Zbierke zákonov, tak potom si myslím, že parlamentarizmus a zákonnosť na Slovensku sú tam, kde by asi nemali byť. Ďakujem za slovo.
Benčík, Ján, poslanec NR SR (2022-02-22):
Ďakujem. Pani poslankyňa, musím sa priznať, že ma zaskočilo, ako ste sa absolútne neodôvodnene obuli práve do mňa, asi len preto, že sedím vám rovno naproti a ešte v nízkej tribúne, aj to, ako sa pokúšate legitimizovať či legalizovať ataky skupín osôb, ktoré vyprovokované šírením nenávisti zo strany fašistov, ale, bohužiaľ, aj tých, ktorí sa vyhlasovali za hrádzu proti extrémizmu, teda ľudí zo SMER-u, menovite pána Blahu či Fica, sa dopúšťajú konania, ktoré je buď na hrane, alebo až za hranou zákonnosti. Vaše vystúpenie bolo len jedným z dlhého radu vystúpení vašich kolegov, ktorí tuná démonizujú priam ako ľudí nejakých, ktorí, áno, viedli reči na úrovni krčmových rečí, a vy sa obraciate na mňa, že prečo som na nich nepodal trestné oznámenie. No ja teda osobne neviem o tom, že by vulgárne vyjadrovanie bolo trestným činom, keď budete počuť. A pýtate sa ma, prečo sa aj ja neohradím voči nejakému vulgárnemu vyjadrovaniu na adresu ženy. Počuli ste mňa, aby som tu použil vulgárny výraz, priamo tuná alebo vôbec v tejto budove? A domnievate sa vážne, že v tejto bu... tuná v tejto sále je niekto, kto takéto slovo niekde niekedy nepoužil? A robíte tuná z tých ľudí, ja neviem, pomaly zločincov. Celé toto, celé toto ťaženie vás a ďalších kolegov zo SMER-u má len jeden dôvod. Urobiť z tých, ktorí stíhajú vašich nominantov a priateľov, zločincov, a z tých, ktorí sú naozajstní zločinci, urobiť politické obete. Ale toto vám určite neprejde. Zákon musí platiť pre každého aj pre členov SMER-u.
Bublavý, Dušan, poslanec NR SR (2012-12-06):
Ďakujem za slovo. Pán poslanec Brocka, vy kritizujete našu vládu za to, že sa nespráva zodpovedne voči samosprávam. Ja si veľmi dobre uvedomujem, čo je to samospráva, ale ja musím na oplátku pripomenúť, že ak niekto spáchal na samospráve smrteľný hriech, tak to bolo v minulom období, keď sa uvalila daň z predaja majetku na obce a na mestá. A za toto by ste sa mali kajať a ospravedlniť mestám a obciam, že sa takéto niečo mohlo uskutočniť. A terajšia vláda Roberta Fica toto musela napraviť. A napravila tým, že sa tento zákon zrušil. Ďakujem.
J. Zvonár, poslanec: (2008-09-12):
Hovorí sa, že som bol netrpezlivý, keď som inicioval predloženie tohto zákona sem do parlamentu. Pani poslankyňa, keby ste sa zaujímali o fungovanie v samospráve, tak by ste vedeli aj to, že tento zákon bol pripravený v máji, ja som ho mal predložiť v máji, som kvôli tomu, aby sa o tomto zákone mohlo rokovať, čakal s ním ďalšie mesiace, aby bol zákon predložený do Národnej rady načas a mohol byť prerokovaný a začať byť účinný od 1. 1. 2009. Ak hovoríte, SDKÚ, že, pridal sa aj zástupca maďarskej koalície, nepodporíte tento zákon, ja som zvedavý, ako to vy vysvetlíte vašim poslancom, vaším starostom, ktorí tento návrh podporili, že vy v parlamente tento návrh nepodporíte. Alebo ich vylúčite z SDKÚ, tak ako ste vylúčili poslancov predtým, ktorí nemajú taký názor ako vy doteraz. Ďakujem. (Potlesk.)
Mizík, Stanislav, poslanec NR SR (2019-01-31):
Ďakujem za slovo. Pani Kaščáková, že vraj slobodné šírenie informácií, ja však aj na vlastnej koži a aj po skúsenostiach obrovského množstva ľudí môžem potvrdiť, že častokrát je to iba slobodné šírenie urážok, klamstiev a poloklamstiev. Ako povedal jeden predrečník, majú predovšetkým, médiá majú predovšetkým informovať. V súčasnosti však začína prevažovať tupá ideologická masáž v medziach ich svetonázorového presvedčenia, dokonca kombinovaného s ich ekonomickými záujmami. Ďakujem za slovo.
Huba, Mikuláš, poslanec NR SR (2014-06-06):
Ďakujem pekne a nechcem opakovať predrečníkov, ale chcem sa vyjadriť k tomu, čo tu ešte neodznelo, respektíve odznelo, ale len v tom úvodnom slove pána predkladateľa a chcem vyjadriť absolútny súhlas s jeho tvrdením, že Štátna ochrana prírody na Slovensku je mnohonásobne finančne poddimenzovaná a preto dávať jej nové úlohy, pomerne náročné úlohy, je kontraproduktívne a v praxi by to neviedlo k žiadnemu pozitívnemu výsledku. Preto vítam aj ten návrh, aby boli dané jasnejšie kompetencie mestám a obciam v tejto oblasti, aby boli spresnené, aby mohli za zákonom stanovených podmienok konať. To je všetko z mojej strany. Ďakujem pekne.
Muňko, Dušan, poslanec NR SR (2023-12-18):
Pán poslanec, boli ste navrhnutý do Bruselu za vlády SMER-u. Chcel by som sa vás spýtať, čo sa zmenilo z hľadiska vášho postavenia, ale hlavne keď ste zastupovali Slovensko v Bruseli. Tá istá politika, aká bola, aká bola vtedy, je aj dneska. Stále spochybňujete veci, pokiaľ sa týkalo aj zbrojárskeho priemyslu, a nepovedali ste veci z hľadiska, to ste mali povedať predtým pánovi Naďovi, pretože zbrane, ktoré zbrojársky priemysel, samozrejmá vec, aj keď Slovensko je stále v útlme oproti tomu, čo tu malo, čo tu malo, proste v dôsledku rozdelenia Slovenska s Českom, takže tá záležitosť, náš zbrojársky priemysel je stále v útlme. Nehovoriac o tom, že zbrane, ktoré išli a ktoré ste mali na Ukrajinu a z Ukrajiny ďalej na Stredný východ. Preto prikročil, predpokladám, minister národnej obrany a proste ide riešiť, prakticky tu vzali do svojich kompetencií, aby čo najmenej bolo únikov cez Slovensko, resp. cez iné krajiny, ktoré u nás sa vyrábali. Takže neviem, prečo sa vraciame k tejto záležitosti, pretože ten objem, ktorý ide cez Slovensko, je tak malý, že je zanedbateľný, dá sa povedať.
Pfundtner, Edita, poslankyňa NR SR (2015-09-29):
Pán predseda, v rozprave k uvedenému návrhu vystúpil jeden poslanec. Nebol však podaný žiadny návrh. Prosím, dajte hlasovať o návrhu uznesenia, ako bol predložený, že Národná rada podľa čl. 86 písm. d) Ústavy Slovenskej republiky vyslovuje súhlas s uvedeným dohovorom Rady Európy a rozhodla o tom, že ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má prednosť pred zákonmi.
R. Madej, poslanec: (2003-09-17):
Existujú, a to som spomínal aj v druhom čítaní pri predkladaní tohto návrhu zákona, dva varianty, ako môžeme vyriešiť tento problém. Prvým variantom by bol variant taký, že namiesto platenia škody zo zákonnej poistky poisťovňou v prípade, že by niekto mal na aute v zime obuté letné pneumatiky, by hradil celú škodu v plnej výške. Ja si myslím, že je takéto riešenie podľa môjho názoru tým najhorším riešením, aké by mohlo byť, pretože v tom prípade, ak by niekto na Škode 120 spôsobil škodu vo výške 500 000 korún, tá by bola následne exekvovaná. Myslím, že by to znamenalo vážnejšie osobné a ľudské katastrofy. Druhá vec, zaviesť túto povinnosť v zákone sa preto javila ako jedna z lepších možností. Keďže prebehla dosť krátka diskusia, ja by som aj do budúcnosti rád poprosil, aby sa v Národnej rade pri dôležitých návrhoch zákonov diskutovalo viacej o problémoch, z ktorých vyplývajú rôzne práva a povinnosti pre všetkých občanov v Slovenskej republike, myslím si, že do budúcnosti by sme mali ďalej rozmýšľať, ako zvyšovať bezpečnosť pri premávke na našich cestách. Ak prišiel pán poslanec Malchárek s týmto návrhom zákona, znamená to, že v súčasnosti prevládlo sociálne hľadisko a chápanie zavedenia tohto inštitútu. V súčasnej dobe je možné sa k tomu prikloniť, ale ja naozaj prosím Národnú radu Slovenskej republiky, aby sme rôznymi ďalšími možnosťami, ktoré napr. nemusia znamenať takú veľkú záťaž finančnú pre občana a motoristov, sa snažili naďalej diskutovať a zvyšovať bezpečnosť cestnej premávky. Veľmi pekne ďakujem za pozornosť. Z. Martináková, podpredsedníčka NR SR: Pán poslanec Hanzel sa hlási s faktickou poznámkou. Uzatváram možnosť hlásiť sa s faktickými poznámkami. Pán poslanec Hanzel. B. Hanzel, poslanec: Ďakujem pekne. To, čo hovoril pán poslanec Madej, v podstate potvrdilo opäť tú myšlienku, že sa musíme zapodievať bezpečnosťou na našich cestách, keď navrhol niektoré eventuálne možnosti riešenia dnes. Ale to riešenie, ktoré navrhol, napr. neplnenie poisťovňou, ale plnenie vodičom dôsledkov nehôd pri tých automobiloch, ktoré nemajú zimné pneumatiky, má jeden veľký háčik. Totižto čo keď ide o život? Koľko stojí život? A akým spôsobom sa má plniť ten život? A keď tak pôjde ešte o to, že niekto na letných pneumatikách zabije vaše dieťa, znova sa pýtam: Ako chcete hradiť toto? Akým spôsobom sa chcete k tomu postaviť? Ďakujem. Z. Martináková, podpredsedníčka NR SR: Pán poslanec Jasovský ako posledný vystúpi v rozprave k tomuto bodu programu.
Jurinová, Erika, podpredsedníčka NR SR (2015-05-15):
Prepáčte chvíľočku, pán poslanec, iba by som rada informovala kolegov, že vzhľadom k tomu, že nemáme bod na hlasovanie, budeme pokračovať v rozprave. Nech sa páči, pán poslanec.
Figeľ, Ján, podpredseda NR SR (2013-03-21):
Ďakujem pekne. S reakciou na faktické Mikuláš Dzurinda. Nech sa páči.
Zajac, Pavol, poslanec NR SR (2015-09-24):
Ďakujem veľmi pekne všetkým kolegom, ktorí na mňa reagovali a nech mi prepáčia, že sa budem venovať pre krátkosť času iba dvojici Brixi, Martvoň. Pán kolega Brixi, prosím vás, choďte do Kechneca a pozrite sa na tých investorov, ktorí tam prišli. Za ktorej vlády? Prosím vás, spamätajte sa, po Mečiarovi prvá Dzurindova vláda tam spustila priemyselný park. Choďte sa pozrieť, aký je plný, a spočítajte si tie firmy! Spomeňte si na investíciu Peugeota, Kie, Samsungu, takto by som mohol ďalej pokračovať. Čo ste si vy dovolili povedať, že za našej vlády neprichádzali investori? Spamätajte sa, spamätajte sa a choďte do Kechneca a hanbite sa vy, čo tu hovoríte! Pán kolega Martvoň, ja som povedal, že tá s. r. o. sa tvárila ako štátna inštitúcia, čo využila na to, že starší ľudia boli takto zneužití a predali tieto pozemky veľmi, veľmi lacno. A tá firma, tá eseročka nemusela zverejňovať tie zmluvy na internete, za ktoré odkúpila od ľudí tieto pozemky. V tom sa zásadne mýlite. To musí zverejňovať iba štát, štátne inštitúcie, verejné inštitúcie, ale tá eseročka po tých 40 halieroch čo vykupovala, to nemusela zverejňovať. A v tom táto, celé toto okolo tejto investície smrdí. Tu nie je problém s tou investíciou, že by sme ju nechceli, tu nie je problém s Jaguarom, tu je problém s tým, čo deje na Slovensku, čo slovenské štátne inštitúcie a spriatelené eseročky robia s touto inštitúciou, že to smrdí, že tu chce niekto zarobiť na tom, špinavý kšeft urobiť okolo toho, v tom je problém!
Ivan, Miroslav, poslanec NR SR (2019-05-15):
Ďakujem za slovo. Prosím, pán predsedajúci, v rozprave vystúpil jeden, jedna pani poslankyňa. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený zákon v druhom čítaní.
Žiga, Peter, podpredseda NR SR (2024-01-12):
Ďakujem pekne. Na vaše vystúpenie evidujem jednu faktickú poznámku. Pán poslanec Zahorčák.
Poliačik, Martin, poslanec NR SR (2017-05-18):
Ďakujem, pán podpredseda. V rozprave vystúpil jeden poslanec. Dajte, prosím, hlasovať o tom, že v súlade s § 73 ods. 3 písm. c) posunieme tento návrh zákona do druhého čítania.
Grendel, Gábor, podpredseda NR SR (2022-05-20):
V rozprave teraz vystúpi ako poverený člen poslaneckého klubu SaS pán poslanec Marián Viskupič. Pripraví sa pán poslanec Milan Mazurek.
M. Urbáni, poslanec: (2007-09-20):
Moja interpelácia bola, či pri predaji Slovenskej sporiteľne bola zbierka umeleckých diel predmetom predaja, či bol vypracovaný zoznam výtvarných diel Slovenskej sporiteľne a ich finančné ohodnotenie a či táto zbierka bola predmetom kúpno-predajnej zmluvy. Odpovede sú skoro identické, preto sa budem vyjadrovať k obidvom. Nebudem vás dlho zdržiavať, ale keďže nebola pochopená moja myšlienka, tak som musel reagovať. V odpovedi som dostal odpoveď na to, či bola táto zbierka predmetom kúpno-predajnej zmluvy. Bola, ale predávali sa ako akcie sporiteľne. Čiže, nedostal som odpoveď, či bol spravený zoznam týchto diel a aká bola cena týchto diel. Môj zámer bol ten, aby sme sa dozvedeli a občania Slovenskej republiky, či nemohla byť cena predaja akcií Slovenskej sporiteľne navýšená o tú vysokú sumu, ktoré tieto umelecké diela majú. V odpovedi pán minister Maďarič mi píše, že na základe vyjadrenia pani Mgr. Reginy Ovesny-Straka, predsedníčky predstavenstva Slovenskej sporiteľne a Ing. Štafana Mája, podpredsedu predstavenstva neprišlo k prevodu umeleckých diel, ktoré majú mať v správe a ktorú nemajú prevádzať. Potiaľ dobre. Pokiaľ však ide o zoznam umeleckých diel a ich finančné ohodnotenie, v odpovedi znie, že tieto informácie sú podľa stanoviska členov predstavenstva Slovenskej sporiteľne, a. s. dôverné a sú predmetom obchodného tajomstva Slovenskej sporiteľne, keďže ide o umelecké diela vo vlastníctve súkromnej právnickej osoby. A tu je rozpor medzi tým, čo bol môj cieľ a zámer. Ja som neinterpeloval pani Ovesny-Straka, nemám na to právo, ja som interpeloval ministrov slovenskej vlády a ide mi o to, či majetok slovenského štátu bol vyčíslený a za čo bol predaný. Z tejto odpovede, žiaľ, som sa to nedozvedel. Je to problém a tragédia pre mňa, pretože som v minulej interpelácii jasne aj niektoré diela popísal a vyčíslil ich hodnotu, že je veľká. Tak to bol môj záujem. Čiže, vyjadrujem svoju nespokojnosť, pretože som chcel, aby sme sa dozvedeli, opakujem, či cena za predaj Slovenskej sporiteľne nemohla byť vyššia. Žiaľbohu, ani títo páni ministri mi nedali odpoveď a nedala mi odpoveď ani minulá vláda. Ďakujem pekne.
Martvoň, Anton, poslanec NR SR (2015-04-15):
Ďakujem pekne. Pán minister Čislák, no, ja si dovolím povedať, že táto mimoriadna schôdza je gólom, ktorý si dala opozícia sama do vlastnej brány. V podstate tie argumenty, ktoré tu boli prezentované pánom Lipšicom na vaše odvolanie, paradoxne z 32 podpísaných opozičných poslancov, v tom čase tu bolo iba 12, tak tie argumenty, ktoré pán Lipšic uviedol, sú asi také silné ako trikrát vylúhovaný čaj. V podstate vám tu vyčítajú, že čo ste mal urobiť, čo ste neurobil, chcú vás odvolávať za výroky. No, keď ideme do tejto roviny, spýtam sa vás, pán minister Čislák. Je pravda vo vzťahu k pánovi Uhliarikovi, ktorého by sme mohli charakterizovať ako najväčšieho prenajímateľa v zdravotníctve, že 2. novembra 2011 prenajal alebo podpísal prenájom CT prístroja pre nemocnicu Svidník za 1,7 mil. eur na 21 mesiacov? Je pravda, že v roku 2011 si chcel, alebo teda sa riešil prenájom prístrojov pre Východoslovenský ústav srdcovocievnych chorôb, kde len jeden prístroj Carto 3 System, ktorý sa bežne kupuje za 250-tisíc eur, si chceli prenajať za 500-tisíc eur na 21 mesiacov a potom ho vrátiť? Je pravda, že 2. 10. 2012 v rámci vzdelávania lekárov a fyzioterapeutov pán minister Uhliarik chcel prenajať za 890-tisíc eur stroj na cvičenie? Predstavte si, že požičanie jedného stacionárneho bicykla vychádzalo za štyri dni na 30-tisíc eur. Dobre počujete, na štyri dni za 30-tisíc eur. Pri cene bežného jedného stacionárneho bicykla 300 euro sa ich dalo 100 kúpiť a nie jeden požičať na štyri dni a ešte ho žiadať potom vrátiť. Pán minister, je pravda, že pán Uhliarik v októbri 2011 chcel v rámci železničného zdravotníctva v oblasti rehabilitácie prenajať za 800-tisíc euro rôzne cvičiace a rehabilitačné prístroje opäť na 21 mesiacov a opäť aby sa vrátili? (Prerušenie vystúpenia časomerom.)
Sulík, Richard, predseda NR SR (2011-07-08):
Prosím, hlasujte o pozmeňovacom návrhu podpredsedu Hrušovského, a to o všetkých bodoch spoločne. (Hlasovanie.) Z prítomných 80 poslancov hlasovalo 76 za, 3 proti, 1 nehlasoval. Pokračujte, pán poslanec.
J. Rydlo, poslanec: (2006-10-19):
Chcem povedať len jednu vec. Robí sa výberové konanie na milión funkcií. Som rád, že ste predstavili v snemovni vášho kandidáta. Nie, nijaká iná politická formácia ani nikto iný tejto snemovni kandidáta nepredstavil. Považujem to za jedno veľké faux pas, že takéto niečo tu nie je. Druhá vec, pokiaľ ide, pán Novotný, ja nemám rád také, ako sa povie, príliš alibistické vystupovanie. Keď som povedal výberové konanie, prosím výberové konanie – výučný list, koncepcia práce. A tu mi to, bohužiaľ, u týchto kandidátov chýba. Napokon môžete mi povedať, že zákon im to nestanovuje. Nuž, bohužiaľ, je to diera v zákone, ktorá jednoducho neráta asi s tým, že pán Langoš zíde zo sveta tak skoro, tak ako nečakane zo sveta zišiel. Skrátka a jasne treba povedať, že je potrebné mať právne normy na to, aby sme vyberali kvalifikovaných ľudí. Ďakujem.
Hlina, Alojz, poslanec NR SR (2012-11-07):
Ďakujem veľmi pekne. Ja ešte k tej súvislosti, že čo všetko sa môže stať. Nedá mi, aby som som nepripomenul, že čo sa stalo, teda že 240-tisíc metrov štvorcových, to znamená 24 hektárov, boli schopní ľudia zo štátnych lesov zameniť za pozemky v Šiatorskej Bukovinke. Uznali znalecký posudok, že 24 ha presne oproti Národnej rade má cenu 15-tisíc eur, vážení, pre istotu to zopakujem: 15-tisíc eur. Zamenili to s pozemkami v Šiatorskej Bukovinke, hovorím druhýkrát. Dokonca tam vznikol rozdiel, že 8-tisíc eur je to ešte v nevýhode, ale veľkoryso nový nadobúdateľ povedal, že teda nebude požadovať túto náhradu, že naozaj akých absurdít sme schopní sa dopracovať, to, čo všetko sú ľudia, ktorí hospodária s týmto majetkom, sa schopní podpísať. A to už nehovorím o tom, že ako prebiehali ďalšie konania, že niekto, kto mal splnomocnenie na predaj poľnohospodárskych zvierat, podpísal túto zámenu, druhé poverenie, ktoré predložil, bolo vo fotokópii bez pečiatky. A Najvyšší súd Slovenskej republiky zaviazal kataster v Lučenci, že napriek týmto nedostatkom, to znamená napriek takémuto pofidérnemu povereniu, ktoré bolo predložené bez pečiatky s nečitateľným podpisom vo fotokópii, tak zaviazal kataster takýto majetok previesť. Čiže naozaj ja si na pulze dňa, jak sa moderne hovorí, sa začať niektorým veciam venovať, lebo keď sme schopní takéto niečo urobiť, tak je to takým jasným signálom, že niečo je pokazené. Takže neviem jak sa tie veci budú upravovať, alebo nebudú, ja sa budem hlásiť ku každému kroku, ktorý takémuto konaniu do budúcna zabráni. Ďakujem.
Bugár, Béla, podpredseda NR SR (2019-12-03):
Pani poslankyňa Gaborčáková.
Ľ. Jahnátek, minister hospodárstva SR: (2010-01-20):
Zákonom vymedzené základné okruhy činností fondu v oblasti privatizácie, reštitúcií a činností v oblasti správy majetkových účastí doteraz zabezpečovali orgány fondu a 13 odborných útvarov, a to v rozsahu a počte ako pri jeho založení. Okruhy činností fondu sa podstatným spôsobom zredukovali. Fond v súčasnosti vykonáva najmä činnosti súvisiace s ukončením uspokojovania reštitučných nárokov, s prebiehajúcimi súdnymi spormi, s plnením všetkých doposiaľ otvorených privatizačných zmlúv vrátane vysporiadania súvisiacich záväzkov, resp. pohľadávok. Veľká časť ustanovení zákona č. 92/1991 Zb. sa postupom času ukázala ako prekonaná a v mnohých smeroch neaplikovateľná, a preto je potrebné tomuto stavu prispôsobiť aj vnútornú štruktúru fondu. Navrhovaná vnútorná reštrukturalizácia fondu spočíva hlavne v redukcii orgánov fondu a súčasne i v redukcii počtu ich členov. Navrhuje sa zrušenie Prezídia fondu s tým, že jeho kompetencie bude kontinuálne zabezpečovať Výkonný výbor fondu, pričom počet členov Výkonného výboru sa navrhuje znížiť z 11 na 5 členov. Počet zamestnancov odborných útvarov, ktorých má fond v súčasnosti 90, sa po vnútornej reorganizácii rovnako zredukuje na cca 50 zamestnancov. Navrhované personálno-organizačné zmeny prispejú nielen k úspore mzdových nákladov a nákladov na činnosť orgánov fondu, ale nepriamo budú viesť aj k ďalšej úspore finančných prostriedkov v rámci zabezpečovania jeho prevádzky. Podľa rozpočtu schváleného Národnou radou Slovenskej republiky na rok 2009 náklady na vnútornú prevádzku fondu predstavovali výšku 4,9 mil. eur, na rok 2010 5,1 mil. a predpoklad na rok 2011 5,2 mil. eur. Z toho náklady na personálny aparát predstavujú približne 1 mil. eur. Zníženie nákladov na vnútornú prevádzku môže byť efektívne zabezpečené práve znížením prevádzkového personálu. Vyčíslená úspora v tomto prípade predstavuje cca 1,6 mil. eur. Predloženým návrhom zákona v súvislosti so zrušením Prezídia fondu sa mení aj ustanovenie § 128 ods. 1 zákona Národnej rady Slovenskej republiky 350/1996 Z. z. o rokovacom poriadku Národnej rady Slovenskej republiky v znení neskorších predpisov. Vážený pán predsedajúci, vážené panie poslankyne, páni poslanci, prosím o podporu predloženého návrhu zákona. Ďakujem.
Kollár, Boris, predseda NR SR (2022-12-19):
Ďakujem. Evidujem tri faktické poznámky. S prvou pán poslanec Karahuta, potom pán poslanec Suja a pán poslanec Ďurica. Nech sa páči, pán poslanec Karahuta, máte slovo.
Števulová, Zuzana, poslankyňa NR SR (2024-04-24):
Ondrej, mne sa veľmi páčil tvoj príspevok v tom, ako si celú túto tému poňal aj z toho uhla, že či by sa nám páčilo, keby slovenskú humanitárnu a rozvojovú pomoc v zahraničí tie prijímajúce krajiny označovali tie organizácie, ktoré v zahraničí podporujeme my, ako organizácie so zahraničnou pomocou a chceli by takýmto spôsobom na tie domáce organizácie útočiť. Naozaj podľa mňa veľmi dobrý príklad, vôbec mne to nenapadlo, ale máš pravdu. Si predstavujem, ako všetky tie dobré projekty, ktoré naša humanitárna a rozvojová pomoc rozvíjala alebo rozvíja v krajinách ako Afganistan, Irak, Sudán a podobne, budú zrazu tamojšou vládnou mocou označované ako projekty a organizácie podporované zahraničnou pomocou. To by naozaj bola krásna vizitka a verím tomu, že by sa nám to nepáčilo. A pri tejto príležitosti, ja to strašne nerada robím, veľmi nerada porovnávam, používam také prívlastky, že sú ako Taliban a podobne, ale keďže naši kolegovia a kolegyne z SNS sú už imúnni voči tomu, keď ich prirovnávame k nedemokratickým vládam v Rusku alebo, alebo k tomu orbánistanu, tak si dovolím uviesť jeden príklad, že rovnako ako u nás chceme ostrakizovať mimovládne organizácie preto, lebo prijímajú pomoc zo zahraničia, hlavne keď sa nám to nepáči, lebo sú príliš kritické, tak si spomeňme, že veľmi podobný cieľ, aj keď iným prostriedkom, dosiahlo teroristické hnutie Taliban, ktoré ovláda Afganistan a chce ženy vykázať z akéhokoľvek verejného priestoru, zaviedlo tam rodový aparteid, tak im prosto zakázal robiť pre všetky domáce aj zahraničné mimovládne organizácie, ktoré sú tam podporované, a tým efektívne dosiahli, že tí ľudia nemajú žiadny prístup k tej humanitárnej pomoci. Tak nebuďte... (Prerušenie vystúpenia časomerom.)
M. Číž, podpredseda NR SR: (2008-11-27):
Ďalšiu otázku položil pán poslanec Tomáš Galbavý, ale zisťujem, že nie je v sále. Takže na jeho otázku sa neprihliada. Takže pristúpime k tretej vyžrebovanej. Tretiu otázku vyžrebovali otázku pani poslankyne Moniky Smolkovej, ktorú položila ministrovi financií Slovenskej republiky... (pani ministerka, ďakujem pekne) ... ministrovi financií Slovenskej republiky Jánovi Počiatkovi. Otázka znie: „Vážený pán minister, môžete nám objasniť históriu kauzy Tipos?“ Pán minister, máte slovo.
Blaha, Ľuboš, podpredseda NR SR (2023-12-19):
Na vaše vystúpenie, pán poslanec, evidujem šes... 18 faktických poznámok. Ako prvý sa prihlásil pán poslanec Ivan Štefunko, nech sa páči.
Glváč, Martin, podpredseda NR SR (2018-10-24):
Pán poslanec Marosz.
P. Prokopovič, minister dopravy, pôšt a telekomunikácií SR: (2003-04-10):
Vážený pán poslanec, podľa v súčasnosti platného § 30 zákona č. 95/2002 Z. z. o poisťovníctve a o zmene a doplnení niektorých zákonov mali poisťovne vykonávajúce povinné zmluvné poistenie zodpovednosti za škodu spôsobenú prevádzkou motorového vozidla odviesť 8 % prijatého poistného v tomto druhu poistenia za rok 2002 do konca februára tohto roku. Poisťovne si však podľa informácií, ktoré máme, k dnešnému dňu danú povinnosť nesplnili. Ministerstvo financií Slovenskej republiky plne súhlasí s potrebou financovania jednotlivých zložiek záchranných systémov, ktoré svojou podstatou napomáhajú predchádzaniu škôd na ľudských životoch a na materiálnych hodnotách v cestnej premávke, ale tak ako už aj v minulosti zastávame názor, že je potrebné hľadať transparentnú formu spôsobu ich financovania. Vzhľadom na to, že integrovaný záchranný systém poskytuje služby takzvaného verejného charakteru, mal by byť aj spôsob jeho financovania založený na štandardných princípoch z verejných zdrojov pri dodržiavaní všetkých kontrolných mechanizmov pri nakladaní s týmito verejnými prostriedkami. Okrem iného aj v návrhu zákona o integrovanom záchrannom systéme sa predpokladá financovanie týchto činností z prostriedkov štátneho rozpočtu. Spôsob, aký sa v súčasnosti uplatňuje, považujeme za zásah do súkromného vlastníctva poisťovní, pričom tu vzniká tiež  rozpor so zásadami rovnocenného postavenia komerčných poisťovní, ktoré vykonávajú svoju činnosť v oblasti poistenia zodpovednosti za škodu spôsobenú prevádzkou motorového vozidla, a ostatnými poisťovňami. Na základe uvedeného Ministerstvo financií Slovenskej republiky v návrhu novely zákona č. 381/2001 Z. z. o povinnom zmluvnom poistení zodpovednosti za škodu spôsobenú prevádzkou motorového vozidla navrhuje vypustenie daného ustanovenia zo zákona o poisťovníctve s účinnosťou od januára budúceho roku, pričom finančné prostriedky predstavujúce 8 % z prijatého poistného za rok 2003 by mali byť odvedené na účet Ministerstva vnútra Slovenskej republiky do konca februára 2004. Ministerstvo financií Slovenskej republiky zo zákona o poistení zodpovednosti, ani zo zákona o poisťovníctve nemá právne nástroje ako zabezpečiť, aby poisťovne odviedli daných 8 % z prijatého poistného na účet Ministerstva vnútra Slovenskej republiky. Avšak tým, že si zákonom danú povinnosť nesplnili, porušili ustanovenie v súčasnosti platného zákona o poisťovníctve, a keďže podľa § 42 o poisťovníctve dodržiavanie zákonov a všeobecne záväzných právnych predpisov poisťovňami spadá pod dohľad Úradu pre finančný trh, tento môže začať v danej veci konať a uložiť týmto poisťovniam patričné sankcie a opatrenia v súlade s § 49 zákona o poisťovníctve. Ďakujem, pán predsedajúci, skončil som.
P. Hrušovský, predseda NR SR: (2004-10-20):
(Hlasovanie.) 142 prítomných, 121 za, 1 proti, 20 sa zdržalo. Návrh sme schválili.
F. Mikloško, poslanec: (2003-06-18):
A dovoľte, aby som vám povedal, že vo všetkých tých vašich narážkach na Slovenský rozhlas chýbala akákoľvek konkrétnosť. Tak zase buďme konkrétni, nehovorme náznakovo, to nechajme na nejaké médiá, aby hovorili náznakovo, ale v parlamente hovorme konkrétne. Opakujem, môžeme veľmi diskutovať o tom, či to má takú alebo takú orientáciu alebo či je tam viac opozície alebo koalícia, ale Slovenský rozhlas sa drží, drží sa, to mu zase musíme uznať. Ja sa, samozrejme, prispôsobím kolektívnej vôli, ja tu nebudem robiť niečo proti, ale zase majme rovnaký meter. (Potlesk.)
Ďuriš Nicholsonová, Lucia, podpredsedníčka NR SR (2017-09-13):
Toľko záverečné slovo navrhovateľa. Pán spravodajca, chcete sa vyjadriť k rozprave? Nie, nie je tomu tak. Prerušujem rokovanie o tomto bode programu. Teraz nasleduje druhé čítanie o návrhu poslancov Petra Antala, Bélu Bugára a Gábora Gála na vydanie zákona, ktorým sa mení a dopĺňa zákon č. 343//2015 Z. z. o verejnom obstarávaní a o zmene a doplnení niektorých zákonov v znení neskorších predpisov. Návrh zákona má tlač 577, spoločná správa výborov má tlač 577a. Dávam slovo pánovi poslancovi Petrovi Antalovi, aby predmetný návrh zákona uviedol, nech sa páči. (Rokovanie o návrhu poslancov Národnej rady Slovenskej republiky Petra Antala, Bélu Bugára a Gábora Gála na vydanie zákona, ktorým sa mení a dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov , tlač 577.)
Muránsky, Peter, poslanec NR SR (2010-08-10):
Dovolím si tentokrát nesúhlasiť s pánom poslancom Beblavým. Tak ako rýchlo sa toto ministerstvo zrušilo, nech sa tak rýchlo aj obnoví. Ďakujem pekne.
Kondrót, Maroš, poslanec NR SR (2018-09-13):
Pán predsedajúci, dajte, prosím, hlasovať o bodoch 9, 12, 16 a 29 spoločne s odporúčaním gestorského výboru schváliť.
Vaľová, Jana, poslankyňa NR SR (2022-11-15):
Ďakujem veľmi pekne. Pán minister, ja sa posnažím rozobrať tie vaše frázy a klamstvá, ktoré sa snažíte ľuďom vštepovať do hlavy, ale začnem najprv otázkou. Vraveli ste, že všetkým beriete biometrické dáta, spýtam sa vás, vrátim sa k ukrajinskej hranici, čo je na tom pravda, všetci policajti si šuškajú, že od júla do septembra sa nevypína... sa vypínali cez sobotu, nedeľu kamery a majú normálne títo policajti obavy, že akí ľudia tu vstupujú a, a mnoho vám policajtov aj chce odísť z vašich radov, pretože tvrdia, že hranice naozaj nie sú dobre strážené. Druhé vaše klamstvo je, že vy ste teda urobili viac za tie tri roky ako my za roky, ktoré sme boli, tak ja tak v skratke sa snažím vám povedať, že máme najdlhšiu materskú dovolenku nie v Európe, ale aj na svete vďaka SMER-u. Máme príspevky pri narodení dieťaťa, majú deti, mali deti obedy za nás zadarmo, mali vlaky zadarmo, mali prváci stoeurové príplatky, zvýšenie rodičovského príspevku, vianočné príspevky pre seniorov, zvýšenie príspevku za nočnú prácu, zvýšili sme príspevky ZŤP na minimálnu mzdu, teda v II. pilieri sme kedysi museli robiť vážne zásahy a poviem, tvrdíte, že my sme nikdy nič neriešili. Tak ja vám niečo poviem, keď sme, v 2012. mala Sociálna poisťovňa, to je to vaše tretie klamstvo, mala Sociálna poisťovňa 1,5 mld. schodku, a to vďaka pánu Kaníkovi, kde sme museli prehodnotiť všetky invalidné dôchodky a dať ľuďom peniaze. Je to tak v skratke, lebo nemám na to čas. Keď som to vašej kolegyni, pani Cigánikovej povedala, tak mi ukázala prostredník, pretože ešte by sme tu mohli čítať možno ďalších 20 minút, čo všetko sme urobili. Viem, že pravda sa ťažko počúva, a ďalšia vec, aj my sme riešili migrantskú krízu, krízu migrantov, kde tisíc až 4-tisíc migrantov denne prichádzalo do Európy, a vtedy Robert Fico prehlásil, budem citovať z českého denníka: „Nikdy nedovolíme, aby tu vznikali migrantské tábory a aby tu...“ (Prerušenie vystúpenia časomerom.)
Mizík, Stanislav, poslanec NR SR (2018-06-20):
Ďakujem za slovo. Vážené kolegyne a kolegovia, vážení pán Žarnay, dnes ste predložili dva návrhy zákonov. Prvý som nepodporil a dosť podrobne som vám vysvetlil, že prečo, aké mám výhrady. A teraz k tomuto zákonu. Ako som už neraz povedal, pri zákonoch týkajúcich sa školstva a tiež aj pri všetkých ostatných nepozerám na politické tričko. Keď sa mi zdá zákon dobrý, som za. Vo vašom prípade zvlášť, pretože ste idealista. Ja som idealista tiež a nemám rád intrigy. A tento zákon je vyslovene protiintrigánsky. Aj keď ste teda z úplne iného politického súdka, musím to takto stručne básnicky zhodnotiť. Nad týmto zákonom nevyroním jedinú slzičku, pretože nemá žiadnu chybičku. Som za, ďakujem.